**Specifiskā atbalsta mērķa 5.2.1.2.pasākuma “Atkritumu pārstrādes veicināšana” izmaksu-ieguvumu analīzes aizpildīšanas metodika**

**(ne sabiedriskā pakalpojuma sniedzējiem)**

**Metodikas saturs**

[**1.** **Vispārīgā informācija** 3](#_Toc489260992)

[**1.1.** **Normatīvo aktu bāze izmaksu-ieguvumu analīzes izstrādei** 3](#_Toc489260993)

[**1.2.** **Izmaksu-ieguvumu analīzes būtība, mērķi un pamatprincipi** 4](#_Toc489260994)

[**2.** **Izmaksu-ieguvumu analīzes izstrāde un saturs** 5](#_Toc489260995)

[**2.1. Vispārīgā informācija** 5](#_Toc489260996)

[**2.2. Titullapa** 7](#_Toc489260997)

[**2.3. Darba lapas (DL)** 11](#_Toc489260998)

[**2.3.1. DL Nr.1 “Projekta budžets”** 11](#_Toc489260999)

[**2.3.2. DL Nr.2 “Investīciju naudas plūsmas aprēķins bez projekta”** 15](#_Toc489261000)

[**2.3.3. DL Nr.3 “Investīciju naudas plūsmas aprēķins ar projektu”** 15](#_Toc489261001)

[**2.3.4. DL Nr.4 “Projekta finansiālā ilgtspēja”** 16](#_Toc489261002)

[**2.3.5. DL Nr.5 “Projekta iesniedzēja naudas plūsma”** 17](#_Toc489261003)

[**2.3.6. DL Nr.6 “Sociālekonomiskās analīzes ieguvumu un zaudējumi”** 17](#_Toc489261004)

[**2.3.7. DL Nr.7 “Jutīguma analīze investīciju naudas plūsmai”, DL Nr.8 “Jutīguma analīze sociālekonomiskajai analīzei” un “DL Nr.9 “Jutīguma analīze kapitāla naudas plūsmai””** 19](#_Toc489261005)

[**2.4. Aprēķinu lapas (AL)** 23](#_Toc489261006)

[**2.4.1. AL Nr.10 “Projekta budžets”** 23](#_Toc489261007)

[**2.4.2. AL Nr.9 “Alternatīvu analīze”** 23](#_Toc489261008)

[**2.4.3. AL Nr.10 “Sociālekonomiskās analīzes aprēķins”** 23](#_Toc489261009)

[**2.5. Rezultātu lapa (RL)** 24](#_Toc489261010)

[**2.5.1. RL Nr.13 “Kapitāla naudas plūsma”** 24](#_Toc489261011)

[**2.5.2. RL Nr.14 “Kapitāla naudas plūsma projekta stimulējošās ietekmes novērtēšanai”** 24](#_Toc489261012)

[**2.5.3. RL Nr.15 “Investīciju naudas plūsma”** 24](#_Toc489261013)

[**2.5.4. RL Nr.16 “Sociālekonomiskā analīze”** 25](#_Toc489261014)

[**2.6. Nr.17 “Projekta izmaksu kontroles lapa”** 26](#_Toc489261015)

[**2.7. Projekta iesnieguma veidlapas (PIV)** 27](#_Toc489261016)

[**2.7.1. PIV 2.pielikums “Finansēšanas plāns”** 27](#_Toc489261017)

[**2.7.2. PIV 4.pielikums “Finanšu analīze”** 27](#_Toc489261018)

1. **Vispārīgā informācija**
   1. **Normatīvo aktu bāze izmaksu-ieguvumu analīzes izstrādei**

Izmaksu – ieguvumu analīze ir izstrādāta, balstoties uz:

1. Ministru kabineta 2014.gada 16.decembra noteikumiem Nr.784 “Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014.-2020.gada plānošanas periodā”;
2. Eiropas Komisijas izstrādātajām vadlīnijām “Guide to Cost-Benefit Analysis of Investment Projects Economic appraisal tool for Cohesion Policy 2014 – 2020” (pieejamas tīmekļavietnē: <http://ec.europa.eu/regional_policy/sources/docgener/studies/pdf/cba_guide.pdf>);
3. Eiropas Parlamenta un Padomes Regula (ES) Nr. 1303/2013 (2013.gada 17.decembris), ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006;
4. Komisijas 2014.gada 3.marta Deleģētā regula (ES) Nr. 480/2014, ar kuru papildina Eiropas Parlamenta un Padomes Regulu (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālo attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu (turpmāk – Regula Nr.480/2014);
5. Ministru kabineta 2016.gada 30.augusta noteikumiem Nr.588 “Darbības programmas “Izaugsme un nodarbinātība” 5.2.1.specisfiskā atbalsta mērķa “Veicināt dažāda veida atkritumu atkārtotu izmantošanu, pārstrādi un reģenerāciju” 5.2.1.2.pasākuma “Atkritumu pārstrādes veicināšana” īstenošanas noteikumi” (turpmāk – MK noteikumi);
6. Ministru kabineta 2017.gada 4.jūlija noteikumiem Nr.394 “Grozījumi Ministru kabineta 2016.gada 30.augusta noteikumos Nr.588 “Darbības programmas “Izaugsme un nodarbinātība” 5.2.1.specisfiskā atbalsta mērķa “Veicināt dažāda veida atkritumu atkārtotu izmantošanu, pārstrādi un reģenerāciju” 5.2.1.2.pasākuma “Atkritumu pārstrādes veicināšana” īstenošanas noteikumi”” (turpmāk – MK noteikumi Nr.394);
7. Ministru kabineta 2017.gada 19.decembra noteikumi Nr. 783 “Grozījumi Ministru kabineta 2016. gada 30. augusta noteikumos Nr. 588 “Darbības programmas “Izaugsme un nodarbinātība” 5.2.1. specifiskā atbalsta mērķa “Veicināt dažāda veida atkritumu atkārtotu izmantošanu, pārstrādi un reģenerāciju” 5.2.1.2. pasākuma "Atkritumu pārstrādes veicināšana" īstenošanas noteikumi”” (turpmāk – MK noteikumi Nr.783);
8. Ministru kabineta 2018.gada 29.maija noteikumiem Nr.307 “Grozījumi Ministru kabineta 2016. gada 30. augusta noteikumos Nr. 588 “Darbības programmas “Izaugsme un nodarbinātība” 5.2.1. specifiskā atbalsta mērķa “Veicināt dažāda veida atkritumu atkārtotu izmantošanu, pārstrādi un reģenerāciju” 5.2.1.2. pasākuma “Atkritumu pārstrādes veicināšana" īstenošanas noteikumi”” (turpmāk – MK noteikumi Nr. 307);
9. Ministru kabineta 2020.gada 26.maija noteikumiem Nr.315 “Grozījumi Ministru kabineta 2016. gada 30. augusta noteikumos Nr. 588 “Darbības programmas “Izaugsme un nodarbinātība” 5.2.1. specifiskā atbalsta mērķa “Veicināt dažāda veida atkritumu atkārtotu izmantošanu, pārstrādi un reģenerāciju” 5.2.1.2. pasākuma “Atkritumu pārstrādes veicināšana" īstenošanas noteikumi”” (turpmāk – MK noteikumi Nr. 315).
   1. **Izmaksu-ieguvumu analīzes būtība, mērķi un pamatprincipi**

Izmaksu-ieguvumu analīze ir publiskā un privātā sektora investīciju projektu analīzes metode, kur projekta izmaksas un ieguvumi tiek aprēķināti naudas izteiksmē fiksētā laika periodā un tiek salīdzināta ieguvumu un izmaksu diskontētās naudas plūsmas. Izmaksu – ieguvumu analīze tiek izstrādāta vienam projektam, kurā tiek iestrādāti dati par projekta iesniedzēju, projekta finansējuma avotiem, projekta ieguldījumiem, projekta iznākuma rādītājiem un rezultātiem un sabiedrības ieguvumiem un zaudējumiem, kas tai rodas projekta īstenošanas rezultātā.

Izmaksu-ieguvumu analīzes mērķi:

1. labākās iespējamās alternatīvas izvēle;
2. izmaksu un finanšu resursu apzināšana projekta īstenošanai;
3. projekta ietekme uz īstenošanas teritoriju un mērķa grupām apzināšana (ekonomiskie ieguvumi un izmaksas);
4. projekta jutīguma un risku, to finansiālās un ekonomiskās ietekmes apzināšana.

Izmaksu-ieguvumu analīzes pamatprincipi:

1. projektiem, kam jāizstrādā izmaksu-ieguvumu analīze, jābūt ar pozitīvu ekonomisko atdevi un jāveicina Eiropas Savienības (turpmāk – ES) reģionālās politikas mērķu sasniegšana;
2. projektiem ir jānodrošina finanšu ilgtspēja (projekta finansiālā noturība) un stimulējošā ietekme pēc Kohēzijas fonda (turpmāk – KF) līdzfinansējuma saņemšanas;
3. projektiem ir jāpamato KF līdzfinansējuma nepieciešamība;
4. jāaprēķina projekta investīciju finansiālais ienesīgums un kapitāla finansiālais ienesīgums;
5. izmaksu-ieguvumu analīzē izmantojamā projekta alternatīvu finanšu analīzes veikšanas metode ir papildus izmaksu metode, kas salīdzina dažādu projekta ieviešanas alternatīvu naudas plūsmas;
6. projekta finanšu un ekonomiskajā analīzē izmanto diskontētās naudas plūsmas metodi.
7. **Izmaksu-ieguvumu analīzes izstrāde un saturs**

**2.1. Vispārīgā informācija**

Šī izmaksu-ieguvumu analīze ir sagatavota konkrēti specifiskā atbalsta mērķa pasākumam 5.2.1.2., ņemot vērā tā mērķi, specifiku, plānotās darbības, izmaksu veidus un tml., lai padarītu izmaksu-ieguvumu analīzi pēc iespējas ērtāku un vieglāk aizpildāmu 5.2.1.2. pasākuma projektu iesniedzējiem, **kuri nav sabiedriskā pakalpojuma sniedzēji atkritumu apsaimniekošanas jomā.**

Izmaksu – ieguvumu analīzē aprēķini tiek veikti veselos skaitļos un tās galvenais mērķis ir konstatēt, vai plānotie ieņēmumi (ieskaitot projekta atlikušo vērtību, kas tiek norādīta darba lapā “DL Nr.3 “Investīciju naudas plūsmas aprēķins ar projektu””) no īstenotajām projekta aktivitātēm pārsniedz projekta aktivitāšu uzturēšanas izdevumus.

Izmaksu-ieguvumu analīze sastāv no 20 MS Excel izklājlapām, no kurām:

* viena lapa ir titullapa ar informatīvu saturu;
* deviņas darba lapas (DL) (t.i., “DL Nr.1 Projekta budžets”, “DL Nr.2 “Investīciju naudas plūsmas aprēķins bez projekta””, “DL Nr.3 “Investīciju naudas plūsmas aprēķins ar projektu””, “DL Nr.4 “Projekta finansiālā ilgtspēja””, “DL Nr.5 “Projekta iesniedzēja naudas plūsma””, “DL Nr.6 “Sociālekonomiskās analīzes ieguvumi un zaudējumi””, “DL Nr.7 “Jutīguma analīze investīciju naudas plūsmai”” un “DL Nr.8 “Jutīguma analīze sociālekonomiskajai analīzei””, “DL Nr.9 “Jutīguma analīze kapitāla naudas plūsmai””), kuras jāaizpilda projekta iesniedzējam;
* trīs aprēķinu lapas (AL) (t.i., “AL Nr.10 “Projekta budžets””, “AL Nr.11 “Alternatīvu analīze””, “AL Nr.12. “Sociālekonomiskās analīzes aprēķins””), kurās dati ģenerējas no darba lapās ievadītajiem datiem;
* četras rezultātu lapas (RL) (t.i., “RL Nr.13 “Kapitāla naudas plūsma””, “RL Nr.14 “Kapitāla naudas plūsma projekta stimulējošās ietekmes novērtēšanai”, “RL Nr.15 “Investīciju naudas plūsma”” un “RL Nr.16 “Sociālekonomiskā analīze””), kurās tiek atspoguļoti galvenie rezultāti. **Lapā “RL Nr.14 “Kapitāla naudas plūsma projekta stimulējošās ietekmes novērtēšanai” projekta iesniedzējam jāievada dati**;
* viena kontroles lapa (t.i., “Nr.17 “Projekta izmaksu kontroles lapa””), kurā projekta iesniedzējs var pārbaudīt kā tiek izpildīti atsevišķi atlases vērtēšanas kritēriji un MK noteikumos noteiktie ierobežojumi;
* pārējās divas lapas (t.i., “PIV 2.pielikums “Finansēšanas plāns””, “PIV 4.pielikums “Finanšu analīze””) satur informāciju, kuru projekta iesniedzējs var aizpildīt un kopēt uz projekta iesniegumu;
* paskaidrojumu lapā projektu iesniedzējs sniedz detalizētāku informāciju par veiktajiem aprēķiniem.

Aizpildot izmaksu-ieguvumu analīzi, uzmanība ir jāpievērš tajā veiktajiem apzīmējumiem:

|  |  |
| --- | --- |
|  | **Norāda uz lapām, kurās ir jāpilda dati** |
|  | **Norāda uz šūnām, kurās dati jāievada projekta iesniedzējam** |
|  | **Norāda uz šūnām, kurās dati tiek aprēķināti automātiski** |

**Izmaksu – ieguvumu analīzē dati ir jāvada tikai titullapā, deviņās darba lapās un vienā rezultātu lapā!**

**2.2. Titullapa**

Titullapa sastāv no trīs daļām: “Dati par projektu”, “Informācija par aprēķinu procesu” un “Izmaksu – ieguvumu analīzes saturs”.

1. “Dati par projektu”:

|  |  |
| --- | --- |
| **Izklājlapas pozīcijas nosaukums** | **Aizpildīšanas nosacījumi** |
| Specifiskā atbalsta mērķa pasākuma nosaukums un Nr. | Norādīts specifiskā atbalsta mērķa pasākuma nosaukums un Nr. |
| 1.1. Projekta iesniedzējs: | Norāda projekta iesniedzēja veidu atbilstoši MK noteikumu 12.punktam, t.i., kapitālsabiedrība, pašvaldība, pašvaldības iestāde. |
| 1.2. Projekta iesniedzēja nosaukums: | Norāda projekta iesniedzēja nosaukumu. |
| 1.3. Projekta nosaukums: | Norāda projekta nosaukumu. |
| 1.4. Projekta iesniegšanas laiks: | Norāda datumu, kurā tiek plānots iesniegt projekta iesniegumu (atlases kārtas projektu iesniegumu iesniegšanas beigu termiņu). |
| 1.5. Projekta sākuma laiks: | Norāda datumu, kurā potenciāli tiek plānots noslēgt līgumu par projekta īstenošanu (~ 4 mēneši pēc projekta iesnieguma iesniegšanas). |
| 1.6. Projekta noslēguma laiks: | Norāda datumu, kurā plāno pabeigt ieviest projektu. Atbilstoši MK noteikumu 33.punktam projekta īstenošanas laiks nevar pārsniegt piecus gadus no dienas, kad noslēgts līgums vai vienošanās par projekta īstenošanu, bet ne ilgāk kā līdz 2023.gada 31.decembrim. |
| 1.7. Projekta maksimālais īstenošanas laiks: | Šajā rindā ir norādīts maksimālais projekta īstenošanas laiks atbilstoši MK noteikumu 33.punktam. |
| 1.8. Pamatlīdzekļu nodošana ekspluatācijā gads: | Norāda gadu, kad ir plānots nodot ekspluatācijā projekta ietvaros radītos/uzlabotos ilgtermiņa ieguldījumus (pamatlīdzekļus). |
| 1.9. Projekta pārskata periods: | Norāda pārskata perioda ilgums, par kuru ir jāaizpilda izmaksu-ieguvumu analīze, un kas atbilst šīs metodikas 1.1.sadaļas c) apakšpunktā minētās Regulas nosacījumiem. |
| 1.10. Trešās atlases kārtas otrā uzsaukuma ietvaros atbalstāmām darbībām pieejamais finansējums (MK not.5.3.2.punkts): | Izvēlas vienu no diviem atbalstāmo ieguldījumu veidiem atbilstoši MK not. 5.3.2.1. punktam un 5.3.2.2.punktam, t.i., vai projekta īstenojamās darbības tiks īstenotas aerobo bioloģisko norādāmo atkritumu pārstrādes iekārtu izveidei vai anaerobo bioloģiski noārdāmo atkritumu pārstrādes iekārtu izveidei. |
| 1.11. Atbilstoši 1.10. jautājumā sniegtajai atbildei projekta maksimālais pieejamais KF finansējums EUR: | Šajā rindā ģenerējas automātiski dati atbilstoši sniegtajai atbildei 1.11.jautājumā, t.i., ja ieguldījumus plānots veikt aerobo bioloģisko norādāmo atkritumu pārstrādes iekārtu izveidei, tad maksimālais pieejamais KF finansējums ir 125 000 EUR, savukārt, ja ieguldījumus plānots veikt anaerobo bioloģiski noārdāmo atkritumu pārstrādes iekārtu izveidei – maksimālais KF finansējums ir 6 000 000 EUR |
| 1.12. Vai projektu īstenotājs nodrošinās savu līdzfinansējumu ar paša ņemtu kredītu? | Norāda, vai projekta īstenotājs projekta finansēšanai plāno ņemt aizņēmumu kredītiestādē vai Valsts kasē uz tirgus nosacījumiem. Ja tiek sniegta atbilde “Nē”, tad uz jautājumiem Nr.1.13. – 1.14.atbildes netiek sniegtas un rindas tiek atstātas tukšas. |
| 1.13. Ja uz 1.12.jautājumu atbildējāt ar "Jā", lūdzu norādiet kredīta apjomu, EUR: | Norāda projekta finansēšanai plānotā kredīta apjomu EUR, ja uz jautājumu Nr.1.12. sniedzāt atbildi “Jā”. |
| 1.14. Ja uz 1.12.jautājumu atbildējāt ar "Jā", lūdzu, norādiet kredīta atmaksas termiņu, gados: | Norāda projekta finansēšanai plānoto kredīta atmaksas termiņu gados, , ja uz jautājumu Nr.1.12. sniegta atbilde “Jā”. |
| 1.15. Ja uz 1.12.jautājumu atbildējāt "Jā", lūdzu, norādiet kredīta procentus, %: | Šajā rindā ir norādīta projekta finansēšanai plānotā kredīta procentu ikgadējo likmi %. |
| 1.16. Projekta veids  \*tiek atspoguļots pēc 2.dl. un 3. dl aizpildīšanas\*: | Šajā rindā ģenerējas dati, vai projekts ir ieņēmumu gūstošs vai ieņēmumu negūstošs, pēc datu ievadīšanas otrajā un trešajā izmaksu-ieguvumu analīzes darba lapās. |
| 1.17. Lūdzu norādiet, vai atbalsts ir nepieciešams sākotnējiem ieguldījumiem | Norāda, vai atbalsts nepieciešams sākotnējiem ieguldījumiem atbilstoši MK noteikumu 42.punktam un 43.punktam vai jaunas iekārtas izveidei. |
| 1.18. Ja uz 1.17.jautājumu atbildējāt "Jā", lūdzu norādiet atbalsta veidu: | Norāda sākotnējo ieguldījumu veidu, t.i., vai tie būs sākotnējie ieguldījumi būtiskām pārmaiņām ražošanas procesā atbilstoši MK noteikumu 42.punktam vai esoša uzņēmuma produkcijas dažādošanai atbilstoši MK noteikumu 43.punktam, vai jaunas iekārtas izveidei. |
| 1.19. Lūdzu norādiet reālo finansiālo diskonta likmi atbilstoši FM mājas lapā publicētajiem aktuālajiem datiem: | Norāda aktuālo reālo finansiālo diskonta likmi, kas publicēta Finanšu ministrijas mājas lapā <http://fm.gov.lv/lv/sadalas/ppp/tiesibu_akti/makroekonomiskie_pienemumi_un_prognozes/> attiecībā uz [Eiropas Savienības struktūrfondu un Kohēzijas fonda projektiem](http://fm.gov.lv/files/publiskaprivatapartneriba/170120_info_ES%20FEA.pdf). |
| 1.20. Lūdzu norādiet reālo sociālo diskonta likmi atbilstoši FM mājas lapā publicētajiem aktuālajiem datiem: | Norāda aktuālo reālo sociālo diskonta likmi, kas publicēta Finanšu ministrijas mājas lapā <http://fm.gov.lv/lv/sadalas/ppp/tiesibu_akti/makroekonomiskie_pienemumi_un_prognozes/> attiecībā uz [Eiropas Savienības struktūrfondu un Kohēzijas fonda projektiem](http://fm.gov.lv/files/publiskaprivatapartneriba/170120_info_ES%20FEA.pdf). |
| 1.21. Lūdzu norādiet projekta iesniedzēja peļņu, kas paredzēta novirzīt uzņēmuma attīstībai, vai zaudējumu par gadu pirms projekta sākšanas, EUR | Norāda projekta iesniedzēja atkritumu apsaimniekošanas nesadalīto peļņas vai zaudējumu apmēru EUR uz 2019.gada 31.decembri, kas norādīta projekta iesniedzēja bilancē par 2019.gadu, un kuru plāno novirzīt projekta īstenošanai. Ja projekta iesniedzējs nestāda bilanci par 2019.gadu, tad šo rindu neaizpilda (nosacījums par rindas neaizpildīšanu attiecas uz jaundibinātiem uzņēmumiem). |
| 1.22. Lūdzu norādiet projekta iesniedzēja naudas līdzekļu atlikumu, kas norādīts projekta iesniedzēja grāmatvedībā, uz projekta īstenošanas gada sākumu, EUR | Norāda projekta iesniedzēja “atkritumu apsaimniekošanas” grāmatvedībā aprēķināto naudas līdzekļu atlikuma apmēru EUR uz 2020.gada 1.janvāri. Ja projekta iesniedzējam šādi naudas līdzekļi nav pieejami, tad šo rindu neaizpilda (nosacījums par rindas neaizpildīšanu attiecas uz 2020.gadā jaundibinātiem uzņēmumiem). |
| 1.23. Lūdzu norādiet projekta iesniedzēja bezcerīgo un šaubīgo debitoru parāda īpatsvaru gadā, kas tiek "norakstīts" zaudējumos, % | Norāda plānoto bezcerīgo debitoru parādu, kurus projekta iesniedzēja plāno neatgūt un norakstīt savos zaudējumos, parādu īpatsvaru procentuāli attiecībā pret apgrozījumu pēc projekta ieviešanas. |
| 1.24. Lūdzu norādiet, vai esiet PVN maksātājs | Norāda, vai projekta iesniedzējs ir, vai nav reģistrējies kā ar PVN apliekamā persona Valsts ieņēmumu dienestā. |
| 1.25. Lūdzu norādiet projekta iesniedzēja īpašumā esošo pamatlīdzekļu, kas ir ar modernizējamo darbību saistītie aktīvi, amortizāciju iepriekšējo triju finanšu gadu laikā, euro (ja 1.18.jautājumā norādīts, ka ieguldījumi tiks veikti būtiskām pārmaiņām ražošanas procesā) | Norāda projekta iesniedzēja īpašumā esošo pamatlīdzekļu, kas ir ar modernizējamo darbību saistītie aktīvi, kopējo amortizācijas vērtību iepriekšējo triju finanšu gadu laikā, piemēram, projektu plānots sākt īsteno 2020.gadā, tad šajā rindā norāda pamatlīdzekļu amortizējamo vērtību par periodu 2017. – 2019.gads.  Izvērtējot ar modernizējamo darbību saistīto aktīvu iepriekšējo triju finanšu gadu amortizācijas apmērus, tiek pārbaudītas attiecīgo pamatlīdzekļu uzskaites kartītes (kartītes pievieno pēc sadarbības iestādes pieprasījuma, sākotnēji projekta izvērtēšanai nepieciešamo informāciju sniedzot izziņas veidā). |
| 1.26. Lūdzu norādiet projekta iesniedzēja īpašumā esošo atkārtoti izmantoto aktīvu uzskaites vērtību, kas reģistrēta iepriekšējā finanšu gadā pirms darbu uzsākšanas, euro (ja 1.18.jautājumā norādīts, ka ieguldījumi tiks veikti esoša uzņēmuma produkcijas dažādošanai) | Norāda projekta iesniedzēja īpašumā esošo atkārtoti izmantoto aktīvu uzskaites vērtību, kas reģistrēta iepriekšējā finanšu gadā, piemēram, projektu plānots sākt īsteno 2020.gadā, tad šajā rindā norāda atkārtoti izmantoto aktīvu vērtību 2019.gadā.  Izvērtējot jauno aktīvu vērtības pārsniegumu par atkārtoti izmantojamo aktīvu uzskaites vērtību, tiek pārbaudītas attiecīgo pamatlīdzekļu uzskaites kartītes par iepriekšējo fiskālo gadu pirms ieguldījumu projekta īstenošanas uzsākšanas (kartītes pievieno pēc sadarbības iestādes pieprasījuma, sākotnēji projekta izvērtēšanai nepieciešamo informāciju sniedzot izziņas veidā). Piemēram, ieguldījumu projekta īstenošanas uzsākšanas datums būs 2020.gada 15.decembrī, tad attiecīgi pārbauda pamatlīdzekļu uzskaites kartītes par 2019.gadu, kur bilances vērtība ražošanas ēkai bija 45 000 EUR, tad attiecīgi sākotnējo ieguldījumu izmaksām, kas saistītas ar projekta iesniedzēja produkcijas dažādošanu ar jauniem produktiem jābūt lielākām par 135 000 EUR*.* Iespējams, kad atkārtoti tiks izmantota tikai daļa no ēkas, kurā atrodas ieguldījumu rezultātā izveidotie aktīvi, tad attiecināma ir atbilstošā ēkas daļa. Iespējams arī variants, kad tiek izmantotas atsevišķas jau esošas iekārtas, kas saistītas ar ieguldījumu rezultātā iegādāto iekārtu un ir saistītas ar ražošanas procesu. |
| 1.27. Lūdzu norādiet proporciju iekārtā pārstrādāto Latvijas Republikā radīto atkritumu daudzumam, kas norādīta projekta iesniegumā | Norāda proporciju iekārtā pārstrādāto Latvijas Republikā radīto atkritumu daudzumam, kas norādīta projekta iesniegumā, piemēram, ja tiek pārstrādāti tikai Latvijas Republikā radīti atkritumi, tad šajā rindā norāda 100%. |
| 1.28. Lai sniegtu projekta 1.22.kritērija vērtējumu attiecībā uz projekta stimulējošo ietekmi, lūdzu, sniedziet šādu informāciju: | Atbilstoši projekta vērtēšanas 1.22.kritērijam projekta iesniedzējam ir jāpierāda projekta stimulējošā ietekme, t.i., jāpierāda, ka ieguldījumi bez KF atbalsta netiktu veikti. Tādēļ projekta iesniedzējam ir nepieciešams sniegt informāciju par projekta aktivitāšu finansēšanu, ja tas nesaņemtu KF līdzfinansējumu vai citu atbalstu komercdarbībai, t.i., kādā veidā projekts kopumā tiktu finansēts bez minēto finansēšanas avotu palīdzības. |
| a) vai projekta iesniedzējs projektu līdzfinansēs ar kredītu, lai īstenoto projektu pilnā apmērā bez KF atbalsta? | Norāda, vai situācijā, ja projekta īstenotājam būtu jāievieš projekta aktivitātes pilnībā ar saviem finanšu resursiem, projekta visu aktivitāšu līdzfinansēšanā būtu nepieciešams aizņēmums, par kuru nav saņemts nekāds publisks atbalsts. Gadījumā, ja būtu nepieciešams ņemt aizņēmumu, sniedz atbildi “Jā”, pretējā gadījumā sniedz atbildi “Nē”. |
| b) ja uz 1.28.jautājuma a) apakšjautājumu atbildējāt ar "Jā", lūdzu norādiet kredīta apjomu, EUR: | Ja uz iepriekšējo jautājumu sniedzāt atbildi “Jā”, tad norāda projekta finansēšanai nepieciešamā papildus kredīta apjomu EUR, pretējā gadījumā – norāda 0. |
| c) ja uz 1.28.jautājuma a) apakšjautājumu atbildējāt ar "Jā", lūdzu norādiet plānoto saņemamo kredīta apjomu katrā projekta īstenošanas gadā: | Norāda projekta finansēšanai nepieciešamā papildus kredīta apjomu, ko projekta īstenotājs saņems attiecīgajā projekta īstenošanas gadā. Ja aizņēmumu saņems vienā maksājumā, tad norāda visu kredīta apjomu vienā gadā, kad tiks saņemts aizņēmums. |
| d) ja uz 1.28.jautājuma a) apakšjautājumu atbildējāt ar "Jā", lūdzu, norādiet kredīta atmaksas termiņu, gados: | Norāda projekta finansēšanai nepieciešamā kredīta atmaksas termiņu gados. |
| 1.29. Ja uz 1.12.jautājumu sniedzāt atbildi "Jā" un esiet pašvaldības kapitālsabiedrība, vai pašvaldība galvos aizņēmumu? | Šajā rindā ir norādīts “Nē” (negalvos) atbilstoši MK noteikumu 48.punktam, t.i., atbalstu, kas piešķirts MK noteikumu ietvaros, nedrīkst kumulēt ar valsts atbalstu citu atbalsta programmu vai individuālā atbalsta projektu ietvaros, tai skaitā *de minimis* atbalstu. |
| 1.30. Vai pašvaldība līdzfinansēs projekta īstenošanu? | Ja projekta iesniedzējs ir pašvaldības vai pašvaldības iestāde, tad sniedz pozitīvu atbildi, norādot “Jā” (līdzfinansēs ar finanšu resursiem, par kuriem nav saņemts nekāds publisks atbalsts)  Ja projekta iesniedzējs ir kapitālsabiedrība, tad uz šo jautājumu atbilde netiek sniegta. |
| 1.31. Ja pašvaldība līdzfinansē projektu, lūdzu norādiet līdzfinansējuma veidu: | Ja projekta iesniedzējs ir pašvaldība vai pašvaldības iestāde un uz 1.30.jautājumu ir sniegta atbilde “Jā”, tad norāda pašvaldības līdzfinansējuma veidu – vai nu “Aizņēmums” (par kuru nav saņemts nekāds publisks atbalsts), vai nu “Pašu līdzekļi” (pašvaldības ieņēmumi no saimnieciskās darbības).  Ja projekta iesniedzējs ir kapitālsabiedrība, tad uz šo jautājumu atbilde netiek sniegta. |
| 1.32. Ja uz 1.31.jautājumu sniedzāt atbildi "Aizņēmums", lūdzu norādiet pašvaldības aizņēmuma pamatsummu, kas tiks ieguldīts projekta īstenošanā attiecīgajā gadā, EUR: | Ja projekta iesniedzējs ir pašvaldība vai pašvaldības iestāde un uz 1.30.jautājumu sniegta atbilde “Jā”, un uz 1.31.jautājumu sniegta atbilde “Aizņēmums”, tad norāda pašvaldības aizņēmuma pamatsummas apmēru katrā projekta īstenošanas gadā, kas tiks ieguldīts projekta īstenošanā. Ja projekta iesniedzējs ir kapitālsabiedrība, tad uz šo jautājumu atbilde netiek sniegta. |
| 1.33. Ja uz 1.31.jautājumu sniedzāt atbildi "Pašu līdzekļi", lūdzu norādiet pašvaldības pašu līdzekļus, kas tiks ieguldīti projekta īstenošanā attiecīgajā gadā, EUR: | Ja projekta iesniedzējs ir pašvaldība vai pašvaldības iestāde un uz 1.30.jautājumu sniegta atbilde “Jā”, un uz 1.31.jautājumu sniegta atbilde “Pašu līdzekļi”, tad norāda pašvaldības līdzfinansējuma, par kuru nav saņemts publisks atbalsts, apmēru katrā projekta īstenošanas gadā, kas tiks ieguldīts projekta īstenošanā. Ja projekta iesniedzējs ir kapitālsabiedrība, tad uz šo jautājumu atbilde netiek sniegta. |
| 1.34. Ja uz 1.31.jautājumu esiet snieguši atbildi "Aizņēmums", lūdzu norādiet pašvaldības ilgtermiņa saistības, galvojumus un ieņēmumus, EUR: | Norāda informāciju par pašvaldības ieņēmumiem, paredzētajiem kredīta maksājumiem un galvojuma apmēriem attiecīgajā gadā. Nepieciešamības gadījumā var ievietot papildus vai dzēst nevajadzīgās rindas. Ja projekta iesniedzējs ir kapitālsabiedrība vai publiska privāta kapitālsabiedrība, tad uz šo jautājumu atbilde netiek sniegta. |

1. “Informācija par aprēķinu procesu” – sniedz vispārīgu informāciju jeb skaidrojumus par izmaksu-ieguvumu analīzes aprēķinu procesu;
2. “Izmaksu-ieguvumu analīzes saturs” – norāda informāciju, kuras izklājlapas projekta iesniedzējam ir jāaizpilda. Projekta iesniedzējam obligāti ir jāaizpilda deviņas darba lapas un viena rezultātu lapa.

**2.3. Darba lapas (DL)**

Izmaksu-ieguvumu analīzē kopumā ir septiņas darba lapas, kuru **šūnās, kas ir apzīmētas**

|  |  |
| --- | --- |
|  | **, ir jāievada dati, un šūnās, kas nav iekrāsotas, nav jāievada dati.** |

**2.3.1. DL Nr.1 “Projekta budžets”**

Projekta budžetam ir septiņas galvenās budžeta pozīcijas, kas ir definētas atbilstoši MK noteikumu 3.sadaļā “Atbalstāmās un neatbalstāmās darbības, attiecināmās un neattiecināmās izmaksas” noteiktajām izmaksām (detalizētāk skatīt MK noteikumu 21. – 31.punktu). Papildus katra budžeta pozīcija tiek iedalīta divās izmaksu grupās: projekta attiecināmajās izmaksas un projekta neattiecināmajās izmaksās. Projekta izmaksas tiek ievadītas bez pievienotās vērtības nodokļa (PVN), ja projekta iesniedzējs ir reģistrējies kā ar pievienotās vērtības nodokli apliekamā persona Valsts ieņēmumu dienestā (VID). Šajā gadījumā PVN nav iekļaujams projekta attiecināmajās izmaksās un ir jānorāda budžeta septītajā pozīcijā “PVN” neattiecināmo izmaksu sadaļā. Savukārt, ja atbilstoši MK noteikumu 26.punktam – “Pasākuma ietvaros attiecināms ir projekta attiecināmo izmaksu pievienotās vērtības nodoklis, ja projekta iesniedzējs to nevar atgūt atbilstoši normatīvajiem aktiem nodokļu jomā” – (par pamatojumu PVN iekļaušanai attiecināmajās izmaksās kā neatbilstošs pamatojums tiks uzskatīta atsauce uz Pievienotās vērtības nodokļa likuma 59.panta pirmo daļu) projekta attiecināmajām izmaksām pievienotās vērtības nodokļa izmaksas ir attiecināmas, tad to iekļauj attiecīgajās budžeta pozīcijās. No projekta attiecināmajām izmaksām tiek aprēķināts KF, kas nepārsniedz 35% no kopējām attiecināmajām izmaksām atbilstoši MK noteikumu 45.punktam. Maksimālo KF līdzfinansējumu 35% apmērā var saņemt, ja projekta kopējās attiecināmās izmaksas ir līdzvērtīgas projekta neto ieņēmumiem, kuros ir iekļauta projekta atlikusī vērtība (skatīt izmaksu – ieguvumu analīzes 19.izklājlapu “PIV 4.Pielikums: I. Finanšu analīze”). Ja KF finansējuma daļa pārsniedz maksimāli pieļaujamos 35%, tad nepieciešams koriģēt budžeta pozīciju attiecināmās izmaksas, tās vai nu samazinot un vienlaikus samazinot projekta kopējās izmaksas, vai arī pārdalot uz neattiecināmajām izmaksām un nemainot projekta kopējās izmaksas, tādējādi izpildot projekta iesnieguma attiecīgos vērtēšanas kritērijus. Izmaksu – ieguvumu analīzē ir iestrādāts, ja tiek pārsniegta MK noteikumos noteiktais maksimālais KF finansējuma slieksnis (t.i., aerobo bioloģisko norādāmo atkritumu pārstrādes iekārtu izveidei - 125 000 EUR un anaerobo bioloģiski noārdāmo atkritumu pārstrādes iekārtu izveidei – 6 000 000 EUR), un projekta attiecināmās izmaksas netiek samazinātas, tad lapā “PIV 2.pielikums “Finansēšanas plāns”” pārsnieguma daļa tiek norādīta attiecīgā gada neattiecināmo izmaksu daļā.

| Projekta iesniedzēja finansējums veidojas no projekta kopējo neattiecināmo izmaksu un pārējo projekta attiecināmo izmaksu, kuru vērtības pārsniedz atbalstāmo apmēru atbilstoši MK noteikumiem, kopsummas.**Budžeta pozīcijas nosaukums** | **Ievadāmo datu apraksts** | |
| --- | --- | --- |
| **Attiecināmās izmaksas** | **Neattiecināmās izmaksas** |
| Būvprojekta izstrādes izmaksas, būvuzraudzības un autoruzraudzības izmaksas | Norāda būvdarbu izmaksas un būvprojektēšanas, būvuzraudzības un autoruzraudzības izmaksas līdz 10% no būvdarbu līguma summas. Šīm izmaksām nerēķina klāt iespējamo sadārdzinājumu nākamajos gados. Izmaksas aprēķina 2020.gada cenās. | Norāda izmaksas, kas nepieciešamas sekmīgai projekta īstenošanai, bet nav iekļaujamas attiecināmo izmaksu sadaļā, t.i., norāda šīs pozīcijas izmaksu pārsnieguma daļu virs 10% no būvdarbu līguma summas. Šīm izmaksām nerēķina klāt iespējamo sadārdzinājumu nākamajos gados. Izmaksas aprēķina 2020.gada cenās. |
| Būvdarbu izmaksas | Norāda būvdarbu izmaksas. Šīm izmaksām nerēķina klāt iespējamo sadārdzinājumu nākamajos gados. Izmaksas aprēķina 2020.gada cenās. | Norāda būvdarbu izmaksu neattiecināmo izmaksu daļu. Šīm izmaksām nerēķina klāt iespējamo sadārdzinājumu nākamajos gados. Izmaksas aprēķina 2020.gada cenās. |
| Tehnoloģisko iekārtu iegādes, uzstādīšanas un ieregulēšanas izmaksas | Norāda tehnoloģisko iekārtu iegādes, uzstādīšanas un ieregulēšanas izmaksas proporciju atbilstoši Latvijas Republikā radīto atkritumu pārstrādes daudzumam. Šīm izmaksām nerēķina klāt iespējamo sadārdzinājumu nākamajos gados. Izmaksas aprēķina 2020.gada cenās. | Norāda izmaksas, kas nepieciešamas sekmīgai projekta īstenošanai, bet nav iekļaujamas attiecināmo izmaksu sadaļā, t.i., izmaksas proporciju atbilstoši ārpus Latvijas Republikas radīto atkritumu pārstrādes daudzumam. Šīm izmaksām nerēķina klāt iespējamo sadārdzinājumu nākamajos gados. Izmaksas aprēķina 2020.gada cenās. |
| Traktortehnikas iegādes izmaksas | Norāda traktortehnikas iegādes izmaksas līdz 10% no projekta attiecināmajām izmaksām. Šīm izmaksām nerēķina klāt iespējamo sadārdzinājumu nākamajos gados. Izmaksas aprēķina 2020.gada cenās. | Norāda izmaksas, kas nepieciešamas sekmīgai projekta īstenošanai, bet nav iekļaujamas attiecināmo izmaksu sadaļā, t.i., norāda šīs pozīcijas izmaksu pārsnieguma daļu virs 10% no projekta attiecināmajām izmaksām. Šīm izmaksām nerēķina klāt iespējamo sadārdzinājumu nākamajos gados. Izmaksas aprēķina 2020.gada cenās. |
| Izmaksas, kas šo noteikumu 27.punktā nav noteiktas kā attiecināmas | Nav jānorāda. | Norāda izmaksas, kas nepieciešamas sekmīgai projekta īstenošanai, bet nav iekļaujamas attiecināmo izmaksu sadaļā. |
| Projekta iesnieguma sagatavošanas izmaksas | Nav jānorāda. | Norāda projekta iesniegumu pamatojošās dokumentācijas (piem., tehniski ekonomiskā pamatojuma un izmaksu– ieguvumu analīzes izstrādes un ar tām saistītās aktualizācijas, reģionālo atkritumu apsaimniekošanas plānu, biznesa plānu, vidēja termiņa darbības stratēģiju), kā arī ietekmes uz vidi novērtējumu saistītās izmaksas, aprēķinot tās faktiskajās cenās. Šīm izmaksām nerēķina klāt iespējamo sadārdzinājumu nākamajos gados. Izmaksas aprēķina 2020.gada cenās. |
| Izmaksas, kas radušās uz darba līguma pamata | Nav jānorāda. | Norāda izmaksas, kas radušās uz darba līguma pamata. Šīm izmaksām nerēķina klāt iespējamo sadārdzinājumu nākamajos gados. Izmaksas aprēķina 2020.gada cenās. |
| Iekārtu iegādes, kas atkritumu pārstrādes procesā radīto gāzi pārveido siltumenerģijā un elektroenerģijā, izmaksas | Nav jānorāda. | Norāda projekta sekmīgai īstenošanai nepieciešamo iekārtu iegādes, kas atkritumu pārstrādes procesā radīto gāzi pārveido siltumenerģijā un elektroenerģijā, izmaksas. Šīm izmaksām nerēķina klāt iespējamo sadārdzinājumu nākamajos gados. Izmaksas aprēķina 2020.gada cenās. |
| Neparedzētie izdevumi | Norāda izdevumus, kurus varēs izmantot tikai ar projektu īstenošanu saistīto attiecināmo izmaksu segšanai, un nepārsniedz piecus procentus no projekta kopējām izmaksām.  Šīm izmaksām nerēķina klāt iespējamo sadārdzinājumu nākamajos gados. Izmaksas aprēķina 2020.gada cenās. | Norāda izdevumus, kurus varēs izmantot tikai ar projektu īstenošanu saistīto neattiecināmo izmaksu segšanai, un pārsniedz piecus procentus no projekta kopējām izmaksām.  Šīm izmaksām nerēķina klāt iespējamo sadārdzinājumu nākamajos gados. Izmaksas aprēķina 2020.gada cenās. |
| PVN | Nav jānorāda. | Norāda PVN, ja tas tiek atgūts atbilstoši normatīvajiem aktiem nodokļu jomā. |
| KF finansējums, EUR | Nav jānorāda. Šī aile tiek aprēķināta automātiski. Gadījumā, ja aprēķinātais KF līdzfinansējuma apmērs pārsniegs izklājlapas “Titullapa” 1.12.jautājumā norādīto maksimālo pieejamo KF finansējumu, tad tas tiks automātiski aprēķināts ailē “KF finansējums pie ierobežota finansējuma, EUR”. | |
| KF finansējums pie ierobežota finansējuma, EUR | Nav jānorāda. Šī aile tiek aprēķināta automātiski. Pieejamais KF finansējums atbilstoši izklājlapā “Titullapa” 1.12.jautājumā norādītajam maksimāli pieejamam KF finansējumam. | |
| KF likme pie ierobežota finansējuma, % | Nav jānorāda. Šī aile tiek aprēķināta automātiski. KF likme tiek aprēķināta gan, ja KF finansējums nepārsniedz izklājlapas “Titullapa” 1.12.jautājumā norādīto maksimālo pieejamo KF finansējumu, gan ja – tas pārsniedz un KF likme tiek koriģēta. | |
| KF finansējums, EUR ( pa gadiem) | Nav jānorāda. Šī aile tiek aprēķināta automātiski. KF finansējuma pa gadiem tiek aprēķināts gan, ja KF finansējums nepārsniedz izklājlapas “Titullapa” 1.12.jautājumā norādīto maksimālo pieejamo KF finansējumu, gan ja – tas pārsniedz un KF likme tika koriģēta. | |
| Projekta iesniedzēja finansējums, ieskaitot pašvaldības līdzfinansējuma daļu,EUR ( pa gadiem) | Nav jānorāda. Šī aile tiek aprēķināta automātiski. | |
| Projekta iesniedzēja līdzfinansējuma daļa, EUR (pa gadiem) | Nav jānorāda. Šī aile tiek aprēķināta automātiski. | |
| Pašvaldības līdzfinansējuma daļa, EUR (pa gadiem) | Nav jānorāda. Šī aile tiek aprēķināta automātiski. | |

Budžeta pozīciju Nr.1., Nr.3., Nr.4., Nr.9.. izmaksu ierobežojumu kontrolei ir iestrādāta kritēriju izpilde izklājlapā “17. Kontroles lapa”, kurā ir iestrādāti MK noteikumu ierobežojumi attiecībā uz projekta attiecināmajām izmaksām. Ja kādā no kritēriju pozīcijām ir “Kritērijs neizpildās”, tad nepieciešams koriģēt budžeta pozīciju attiecināmās izmaksas, tās vai nu samazinot un vienlaikus samazinot projekta kopējās izmaksas, vai arī pārdalot uz neattiecināmajām izmaksām un nemainot projekta kopējās izmaksas, tādējādi izpildot projekta iesnieguma attiecīgos vērtēšanas kritērijus.

**Izklājlapā “Projekta budžets” izveidota pozīcija “Kontrole”, kas paredz, ja izklājlapas “Titullapa” jautājumos Nr.1.32 un Nr.1.33 ievadīto pašvaldības līdzfinansējumu kopsummas attiecīgajā gadā ir lielāka nekā nepieciešamā projekta iesniedzēja un pašvaldības līdzfinansējuma kopsumma attiecīgajā gadā, tad izklājlapas “Projekta budžets” pozīcijā “Kontrole” parādās ieraksts “Jākoriģē Titullapas 1.32 un/vai 1.33.jautājuma dati” – tas nozīmē, ka izklājlapas “Titullapa” jautājumos Nr.1.32 un Nr.1.33 ievadītās summas attiecīgajā gadā ir jāsamazina.**

**2.3.2. DL Nr.2 “Investīciju naudas plūsmas aprēķins bez projekta”**

Izklājlapā “Darba lapa Nr. 2. Investīciju naudas plūsmas aprēķins bez projekta” norāda naudas plūsmu situācijā **bez** projekta. Projekta iesniedzējs aizpilda tās rindas, kurās rodas vai nu ieņēmumi, vai izdevumi.

Izklājlapa “Darba lapa Nr.2. Investīciju naudas plūsmas aprēķins bez projekta” ir sadalīta piecās daļās: “Ieņēmumi”, “Izdevumi”, “Neto naudas plūsma”, “Esošo pamatlīdzekļu vērtība” un “Esošo pamatlīdzekļu nolietojums”. Daļā “Ieņēmumi” projekta iesniedzējs norāda plānotos ieņēmumus, dalot tos atsevišķi pa atkritumu pārstrādes rezultātā saražoto galaproduktu vai izejvielu veidiem, norādot to pārdošanas apjomu un cenu. Kopējie ieņēmumi gan pa atkritumu grupām atsevišķi, gan visi kopā ģenerējas automātiski. Situācijā, ja ir dažāda pārdošanas cena pircējiem, tad norāda vidējo pārdošanas cenu. Rindā “Citi ieņēmumi” norāda projekta iesniedzēja citus ieņēmumus, kas saistīti ar atkritumu apsaimniekošanu. **Ieņēmumus rēķina 2020.gada cenās un tiem klāt nerēķina sadārdzinājumu**, izņemot kolonnu “Pēdējais gads pirms projekta uzsākšanas”, kur šo pozīciju norāda atbilstoši 2019.gada faktiskajiem datiem.

Daļā “Izdevumi” projekts iesniedzējs norāda izdevumus par šādām pozīcijām: izejvielu materiālu iegādes izmaksas, tehniskā (ražošanas procesā iesaistītā) personāla atalgojums, pārējās ražošanas izmaksas un administratīvās izmaksas. **Izdevumus rēķina 2020.gada cenās un tiem klāt nerēķina sadārdzinājumu**, izņemot kolonnu “Pēdējais gads pirms projekta uzsākšanas”, kur šo pozīciju norāda atbilstoši 2019.gada faktiskajiem datiem.

Daļu “Neto naudas plūsma” projekta iesniedzējs neaizpilda, tajā automātiski ģenerējas iznākums: ja ir pozitīvs iznākums attiecīgajā gadā, tad projekta iesniedzējam ir līdzekļu pārpalikums (peļņa) atkritumu apsaimniekošanas jomā; savukārt, ja ir negatīvs iznākums attiecīgajā gadā, tad projekta iesniedzējam ir līdzekļu iztrūkums (zaudējumi) atkritumu apsaimniekošanas jomā, izņemot kolonnu “Pēdējais gads pirms projekta uzsākšanas”, kur šo pozīciju norāda atbilstoši 2019.gada faktiskajiem datiem.

Daļā “Esošo pamatlīdzekļu vērtība” projekta iesniedzējs aizpilda tikai kolonnu “Pēdējais gads pirms projekta uzsākšanas”, kurā norāda pamatlīdzekļu kopējo vērtību pa pamatlīdzekļu grupām, kas norādīta bilancē uz 2019.gada 1.janvāri. Pārējās kolonnās, sākot ar 2020.gadu, dati ģenerējas automātiski, ņemot vērā, ievadītos datus daļā “Esošo pamatlīdzekļu nolietojums”.

Daļā “Esošo pamatlīdzekļu nolietojums” projekta iesniedzējs aizpilda tikai kolonnu “Pēdējais gads pirms projekta uzsākšanas”, kurā norāda pamatlīdzekļu nolietojumu pa pamatlīdzekļu grupām, kas aprēķināts par 2019.gadu. Pārējās kolonnās, sākot ar 2020.gadu, dati ģenerējas automātiski.

**2.3.3. DL Nr.3 “Investīciju naudas plūsmas aprēķins ar projektu”**

Izklājlapā “Darba lapa Nr. 3. Investīciju naudas plūsmas aprēķins ar projektu” norāda naudas plūsmu situācijā **ar** projektu. Projekta iesniedzējs aizpilda tās rindas, kurās rodas vai nu ieņēmumi, vai izdevumi.

Izklājlapa “Darba lapa Nr.3. Investīciju naudas plūsmas aprēķins ar projektu” ir sadalīta sešās daļās: “Ieņēmumi”, “Izdevumi”, “Projekta investīcijas”, “Projekta atlikusī vērtība”, “Neto naudas plūsma”, “Investīciju izmaksu nolietojuma aprēķins”.

Daļā “Ieņēmumi” rindās bez tonējuma dati pārnesas automātiski no izklājlapas “Darba lapa Nr. 2. Investīciju naudas plūsmas aprēķins bez projekta”, savukārt rindās ar oranžo tonējumu dati ir jāievada. Rindā “Citi ieņēmumi” norāda projekta iesniedzēja citus ieņēmumus, kas saistīti ar atkritumu pārstrādi.

Daļā “Izdevumi” projekts iesniedzējs norāda izdevumus par šādām pozīcijām: izejvielu materiālu iegādes izmaksas, tehniskā (ražošanas procesā iesaistītā) personāla atalgojums, pārējās ražošanas izmaksas un administratīvās izmaksas. Izmaksu pozīciju kopsummas un projekta ietvaros radīto pamatlīdzekļu nolietojums un projekta iesniedzēja īpašumā esošo pamatlīdzekļu nolietojums ģenerējas automātiski. **Izdevumus rēķina 2020.gada cenās un tiem klāt nerēķina sadārdzinājumu**, izņemot kolonnu “Pēdējais gads pirms projekta uzsākšanas”, kur šo pozīciju norāda atbilstoši 2019.gada faktiskajiem datiem.

Daļā “Projekta investīcijas” dati par projekta investīcijām ģenerējas automātiski no izklājlapas “Darba lapa Nr.1 Projekta budžets”.

Daļā “Projekta atlikuši vērtība” investīciju atlikušo vērtību norāda naudas plūsmas pēdējā gada ieņēmumu daļā (4.1.budžeta pozīcijā), ja projekta īstenošanas laikā iegādāto vai radīto aktīvu ekonomiski derīgais izmantošanas periods pārsniedz projekta dzīves ciklu (25 gadus). Investīciju atlikusī vērtība projekta dzīves cikla pēdējā gadā ģenerējas automātiski, aprēķinot projekta investīciju atlikušo vērtību projekta dzīves cikla pēdējā gadā daļā “Investīciju izmaksu nolietojuma aprēķins”.

Daļu “Neto naudas plūsma” projekta iesniedzējs neaizpilda, tajā automātiski ģenerējas iznākums: ja ir pozitīvs iznākums attiecīgajā gadā, tad projekta iesniedzējam ir līdzekļu pārpalikums (peļņa) atkritumu apsaimniekošanas jomā; savukārt, ja ir negatīvs iznākums attiecīgajā gadā, tad projekta iesniedzējam ir līdzekļu iztrūkums (zaudējumi) atkritumu apsaimniekošanas jomā, izņemot kolonnu “Pēdējais gads pirms projekta uzsākšanas”, kur šo pozīciju norāda atbilstoši 2019.gada faktiskajiem datiem.

Daļā “Investīciju izmaksu nolietojuma aprēķins” projekta iesniedzējs aizpilda tikai rindas “Sākotnējā vērtība” un “Nolietojums gadā”, kurā norāda pamatlīdzekļu sākotnējo vērtību un nolietojuma apmēru procentos gadā katrai pamatlīdzekļu grupai. Projekta ietvaros radīto pamatlīdzekļu grupas sākotnējā vērtība automātiski ģenerējas no izklājlapā “Darba lapa Nr.1 Projekta budžets” ievadītajiem datiem. Pārējās kolonnās, dati ģenerējas automātiski, ņemot vērā, ievadītos datus.

**2.3.4. DL Nr.4 “Projekta finansiālā ilgtspēja”**

Izklājlapā “Darba lapa Nr.4 Projekta finansiālā ilgtspēja” atspoguļo nepieciešamos projekta finanšu avotus un plānotās izmaksas katrā gadā.

Pozīcijā “1.2. Aizņēmuma pamatsummas saņemšana” norāda projekta finansēšanai nepieciešamā aizņēmuma pamatsummu pa gadiem, nepārsniedzot izklājlapas “Titullapā” uz 1.13.jautājumā norādītā aizņēmuma apmēru. Pozīcijās “1.3. Projekta iesniedzēja finansējums” un “1.4.Pašvaldības līdzfinansējums” norāda projekta iesniedzēja pašu līdzekļus un pašvaldības līdzfinansējumu pa gadiem, kas ģenerējas no izklājlapas Nr.18 “PIV 2.pielikums”. Šajā pozīcijā arī norāda pašvaldības kredītu, kas tiek nodrošināts kā projekta finansējums, ja projekta iesniedzējs nav pati pašvaldība, bet gan pašvaldības iestāde.

Pozīcijā “2.4. Aizņēmuma pamatsummas atmaksa” un “2.5. Aizņēmuma procentu atmaksa”, ja izklājlapā “Titullapa uz 1.12.jautājumu ir sniegta atbilde “Jā”, norāda projekta finansēšanai saņemtā aizņēmuma pamatsummas un tā procentu maksājumus atmaksu pa gadiem. Minētie dati ģenerējas. Savukārt pozīcijā “2.3. Finansēšanas izmaksas” projekta īstenotājam jāatspoguļo ar projekta finansējuma saņemšanu saistītās citas izmaksas.

**Izklājlapā “Darba lapa Nr.4 Finansiālā ilgtspēja” ir izveidota pozīcija “Kontrole Ieņēmumu 1.2.pozīcijai”, kas parāda, vai projekta iesniedzēja projekta līdzfinansējuma kopsumma (aizņēmuma un pašu līdzekļu kopsumma) pārsniedz attiecīgajā gadā nepieciešamo projekta līdzfinansējumu, t.i., ja šajā pozīcijā parādās ieraksts “Jākoriģē ieņēmumu 1.2.pozīcija”, tas nozīmē, ka projekta iesniedzēja projekta līdzfinansējuma kopsumma pārsniedz attiecīgajā gadā nepieciešamo projekta iesniedzēja līdzfinansējumu.**

**2.3.5. DL Nr.5 “Projekta iesniedzēja naudas plūsma”**

Izklājlapā “Darba lapa Nr.5 Projekta iesniedzēja naudas plūsma” tiek ģenerēta projekta iesniedzēja naudas plūsma projekta dzīves cikla laikā, ņemot vērā no projekta darbībām radītos ieņēmumus un izdevumus. Šajos aprēķinos, sastādot naudas plūsmu, tiek ņemta vērā iepriekšējā gadā gūtā nesadalītā peļņa vai zaudējums (ko projekta īstenotājs ir paredzējis novirzīt projekta sekmīgai īstenošanai), bezcerīgo debitoru īpatsvars, kurus projekta īstenotājs plāno ik gadu norakstīt savos zaudējumos, projekta investīcijas un tām nepieciešamais papildus finansējums. Šajā izklājlapā dati automātiski ģenerējas, **izņemot rindā “Citi ieņēmumi”. Tajā projekta iesniedzējs norāda ieņēmumus, kas nav saistīti ar projekta īstenošanu, bet kurus iegulda atkritumu pārstrādes nodrošināšanā.**

**2.3.6. DL Nr.6 “Sociālekonomiskās analīzes ieguvumu un zaudējumi”**

Izstrādājot projekta sociālekonomisko naudas plūsmu un aprēķinot sociālekonomiskās atdeves rādītājus izklājlapā “Darba lapa Nr.6 Sociālekonomiskās analīzes ieguvumi un zaudējumi”, iekļauj gan sociālekonomiskās izmaksas un ieguvumus, gan finanšu izmaksas un ieguvumus. Sociālekonomiskie ieguvumi un izmaksas ir projekta dzīves ciklā plānotie ieguvumi un izmaksas (zaudējumi) projekta iesniedzējam, netiešajiem labuma saņēmējiem un sabiedrībai kopumā, kas novērtēti naudas izteiksmē un kas radušies īstenoto projekta aktivitāšu rezultātā. Šobrīd Latvijā nav izstrādātas vienotas metodikas, kurā būtu minēti piemēri un kā šos ieguvumus/zaudējumus aprēķināt. Tāpēc šajā metodikā ir minēti piemēri, bet nav sniegti to aprēķini. Līdz ar to projekta iesniedzējs šos aprēķinus veic pēc saviem ieskatiem, detalizēti aprakstot tos.

Tabulā norādīti daži sociālekonomisko ieguvumu piemēri:

| **Ieguvumi** | **Apraksts** | **Ietekmes rādītājs** |
| --- | --- | --- |
| Samazināts veselības un vides apdraudējums | Veicot atkritumu pārstrādi, samazinās gaisa, ūdens un augsnes piesārņojums. | Līdzekļu ietaupījums vides piesārņojuma samazināšanai. |
| Samazinātas atkritumu transportēšanas izmaksas, mazāks degvielas patēriņš | Pārstrādājot atkritumus tuvāk to rašanās vietai, tiek samazinātas to transportēšanas izmaksas, rodas degvielas ekonomija | Līdzekļu ietaupījums, ko izmantot citām ar atkritumu apsaimniekošanu saistītām darbībām |
| Pirmējo dabas resursu ietaupījums | Veicot atkritumu pārstrādi tiek palielināts no atkritumiem atgūto materiālu apjoms, kas aizvieto pirmējās izejvielas | Līdzekļu ietaupījums vides piesārņojuma samazināšanai, nav jāizmanto pirmējās izejvielas |
| SEG emisiju samazinājums | Veicot atkritumu pārstrādi, samazinās CO2, CH4 piesārņojums. | Līdzekļu ietaupījums vides piesārņojuma samazināšanai. |

Tabulā norādīti daži sociālekonomisko zaudējumu piemēri:

| **Zaudējumi** | **Apraksts** | **Ietekmes rādītājs** |
| --- | --- | --- |
| Zemes zaudēto iespēju izmaksas | Izveidojot pārstrādes iekārtas, ir nepieciešama papildus zeme, kas nav projekta īstenotāja īpašumā. | Nepieciešamās zemes novērtējums naudas izteiksmē. Piemēram, to var aprēķināt, reizinot nepieciešamās zemes platību pārstrādes iekārtas izveidei ar zemes vidējo kadastrālo cenu. |
| Trokšņu līmeņa palielināšanās un ar būvniecības procesa norisi saistītie zaudējumi projekta ieviešanas laikā vietējiem iedzīvotājiem | Būvdarbu norises ietekmē paredzami papildus transporta ierobežojumi, trokšņu līmeņa paaugstināšanās, atsevišķu teritoriju norobežošana un izslēgšana uz laiku no platības, kas izmantojama rekreācijai. Līdz ar to radīsies dažādas neērtības vietējiem iedzīvotājiem – ierobežota piekļuve atsevišķiem objektiem, papildus troksnis utml., kas nozīmē, ka uz laiku pasliktināsies dzīvojamās vides kvalitāte. | Vietējo iedzīvotāju neapmierinātība ar dzīvojamās vides kvalitāti būvniecības laikā, kas izteikta naudas izteiksmē kā papildus izdevumi veselības veicināšanai. |

Šīs izklājlapas 3.sadaļā “Fiskālās korekcijas” aprēķina fiskālās korekcijas, kas ir tiešo un netiešo nodokļu, kā arī subsīdiju ietekmes iekļaušana naudas plūsmā. Fiskālās korekcijas netiešajiem nodokļiem nav jāveic gadījumos, kad finanšu analīzes ietvaros (darbības izmaksu aprēķinā) nav ņemti vērā netiešie nodokļi. Sociālekonomiskajā analīzē nav jāiekļauj arī tīrie pārveduma maksājumi (piemēram, sociālās apdrošināšanas maksājumi), līdz ar to, ja tie iepriekš iekļauti naudas plūsmā, fiskālo korekciju veikšanas posmā, tie jāatskaita no naudas plūsmas. Korekcijas, kas tiek, veiktas sociālekonomiskās analīzes ietvaros, ir jāpamato ar atsaucēm uz normatīvajiem aktiem un dokumentiem, kas pamato veikto korekciju apjomu.

Šajā izklājlapā obligāti ir jāaizpilda sadaļa “4. Projekta plānotie darbības rezultāti”, kurā tiek norādīta projekta ietvaros izveidotās pārstrādes iekārtas jauda gadā pēc projekta īstenošanas.

Sociālekonomiskās analīzes mērķis ir, veicot trīs veidu korekcijas – fiskālās, ārējo faktoru un no tirgus uz grāmatvedības cenām – papildināt finanšu analīzē sagatavotās naudas plūsmas ar fiskālajiem, tirgus un sociālekonomiskajiem faktoriem, kas ietekmē projekta naudas plūsmas pozīcijas, tai skaitā identificēt kvantitatīvos sociālekonomiskos un finansiālos ieguvumus un zaudējumus, kas rodas īstenojot projektu.

Līdz ar to, sociālekonomiskās analīzes rezultāts ir šādu rādītāju aprēķins:

* ENPV > 0, projekta iesnieguma vērtēšanas kritērijos noteikta šī rādītāja minimālā vērtība;
* ERR > ja rādītājs pārsniedz reālo sociālo diskonta likmi, tad projekts ir ekonomiski izdevīgs sabiedrībai;
* B/C – ja rādītājs ir lielāks par 1, tad projekta laikā radītie ieņēmumi un ieguvumi (finansiālie un sociālekonomiskie) pārsniedz izmaksas un zaudējumus (finansiālos un sociālekonomiskos).

**2.3.7. DL Nr.7 “Jutīguma analīze investīciju naudas plūsmai”, DL Nr.8 “Jutīguma analīze sociālekonomiskajai analīzei” un “DL Nr.9 “Jutīguma analīze kapitāla naudas plūsmai””**

Lai veiktu jutīguma analīzi, abās izklājlapās nepieciešams norādīt citu procentuālo vērtību (novirzi) darba lapas rediģējamajos laukos, kuri atzīmēti ar aizpildīšanai paredzēto lauku

|  |  |  |
| --- | --- | --- |
| tonējumu |  | . |

Jutīgumu analīzes mērķis ir veikt projekta stabilitātes izpēti un noskaidrot projekta sasniedzamo rezultātu atkarību (jutīgumu) no ietekmējošo parametru svārstībām un to iespējamām izmaiņām. Kritisko mainīgo vērtību atrašanai variet izmantot Excel “Goal seek” funkciju.

Jutīguma analīzes posms ietver šādus soļus:

1. Mainīgo identifikācija – šajā posmā tiek identificēti visi svarīgākie mainīgie lielumi un pieņēmumi, kas var ietekmēt projekta sasniedzamos rezultātus, sagrupējot tos atbilstošās klasifikācijas kategorijās;
2. Savstarpēji saistīto mainīgo izslēgšana – pēc pirmā soļa veikšanas, ir jāpārbauda un jāizslēdz savstarpēji saistīto mainīgo izmantošana projekta aprēķinos, jo tie izraisa dubultu kalkulāciju un var sagrozīt projekta sasniedzamos rezultātus. Piemēram, izmantojot projekta pieņēmumos prognozes darba ražīgumam un vispārējam ražīgumam, pēdējais jau iekļauj sevī pirmo mainīgo, tādēļ jācenšas izmantot pēc iespējas savstarpēji nesaistītus mainīgos, aprēķinos izslēdzot mazāk nozīmīgu mainīgo;
3. Elastīguma analīze - Elastīguma analīzē procentuāli izmaina izvēlētos projekta mainīgos un novēro, kā tādējādi mainās finanšu un ekonomiskās darbības rādītāji.

| **Elastīguma analīzes posms** | **Elastīguma analīzes posma apraksts** |
| --- | --- |
| * Jutīgo mainīgo atlase | Mainīgos elastīguma analīzei (*elasticity analysis*) izvēlas projekta iesniedzējs, pamatojot savu izvēli, ņemot vērā projekta nozares specifiku un attīstības tendences vai veicot kvalitatīvu analīzi vadoties pēc mainīgo elastības pakāpes, novirzot tālākai analīzei mainīgos ar augstu vai vidēju elastību pārbaudei. Ja pastāv šaubas par mainīgo jutīgumu, var veikt elastīguma analīzi visiem projektā ietvertajiem mainīgajiem. |
| * Jutīguma definēšana | Par jutīgiem uzskata tos mainīgos, kuru izmaiņas visvairāk ietekmē šādus attiecīgā projekta rādītājus:   1. FNPVc; 2. FRRc ; 3. ENPV; 4. ERR; 5. B/C.   Robežas jutīguma noteikšanai metodikas ietvaros nav stingri definētas. Katra projekta ietvaros jāizvērtē un jānosaka jutīgie mainīgie atbilstoši projekta specifikai (piemēram izvēloties pāris jutīgākos, no visiem pārbaudītājiem mainīgajiem). |
| * Jutīguma pārbaude | Procentuāli mainot katra izvēlētā mainīgā vērtību, katrā mainīgā gadījumā ir attiecīgi jāpārrēķina:   1. finanšu un ekonomiskā naudas plūsma; 2. FNPVc; 3. FRRc; 4. ENPV; 5. ERR; 6. B/C. |
| * Jutīguma rezultātu apkopošana | No jauna iegūtās projekta sasniedzamo rezultātu vērtības jāsalīdzina ar to sākotnējām vērtībām, izmaiņas (pozitīvas vai negatīvas) pierakstot kā novirzes.  Elastības analīžu iegūtos rezultātus apkopo tabulā, atlasot un atzīmējot jutīgus mainīgos. |
| * Jutīguma rezultātu attēlošana | Lai vizuāli identificētu izvēlēto mainīgo ietekmi uz projekta sasniedzamiem rezultātiem, jutīguma analīžu rezultātus var attēlot arī grafiski ar izanalizētā projekta rādītāja divdimensiju zīmējumiem vai tornado diagrammu, kurā šī projekta rādītāja vērtību izmaiņu intervāli atkarībā no katra pārbaudītā mainīgā elastības pakāpes, atspoguļoti atsevišķajos dilstošā kartībā sagrupētajos horizontālajos “stieņos”. |

Kritisko mainīgo izvēle – šajā posmā tiek noteikti projekta *kritiskie mainīgie.*

| **Izmaksu – ieguvumu analīzes posma – jutīguma un risku analīze – prasība** | **Informācija, kas jāiekļauj projekta iesnieguma veidlapas izmaksu – ieguvumu analīzes sadaļā** |
| --- | --- |
| * Jutīgo mainīgo kritiskuma pārbaude | Kritiskie mainīgie ir mainīgie, kas tiek izmantoti izmaksu – ieguvumu analīze naudas plūsmas sagatavošanā un kuru **vērtības pieaugums vai samazinājums par 1%** rada **aprēķinātā ENPV pieauguma vai samazinājuma** izmaiņas par 1 un vairāk %. Katrā gadījumā apskata:   1. FRRc; 2. ENPV; 3. ERR; 4. B/C.   Izdara secinājumus vai jutīgā mainīgā izmaiņas ir kritiskas projektam, ja:   1. FRRc =< finanšu likme; 2. ENPV =< 0; 3. ERR =< r sociālā diskonta likme; 4. B/C =< 1. |
| * Kritisko mainīgo atlase | Kritiskos mainīgos no jutīgiem mainīgajiem izvēlas norādot izmantoto kritēriju to izvēlei – mainīgie, uz kuru izmaiņām projekta sasniedzamie rezultātu rādītāji ir visjutīgākie, vai kuru izmaiņas var padarīt projektu par nerealizējamu. Katram projektam jānosaka vismaz viens kritiskais mainīgais. **Kritiskie mainīgie ir mainīgie, kas tiek izmantoti izmaksu – ieguvumu analīze naudas plūsmas sagatavošanā un kuru vērtības pieaugums vai samazinājums par 1% rada aprēķinātā ENPV pieauguma vai samazinājuma izmaiņas par 1 un vairāk %.** |
| * Pārslēgšanās punktu noteikšana | Kritiskiem mainīgajiem jānosaka pārslēgšanās punkti (*switching value*) – kritiskās mainīgo vērtības, pie kurām ENPV vērtība ir vienāda ar nulli. Tomēr pastāv gadījumi, kad izvēlēto mainīgā vērtība mainās, bet ENPV vērtība palieks pozitīva, tad tas nozīmē, ka projekta sekmīga īstenošana netiek apdraudēta (risks ir zems). |

e) Scenāriju analīze – šajā posmā jāsagatavo arī dažādi kritisko mainīgo attīstības scenāriji – bāzes, kā arī pesimistiskais scenārijs, pamatojoties attiecīgi uz kritisko mainīgo bāzes vērtībām un robežvērtībām katram kritiskajam mainīgajam noteiktā vērtību intervāla ietvaros.

Pesimistiskajā scenārijā nav obligāti jāizmanto katra kritiskā mainīgā pārslēgšanas punkta vērtība, jo tā var atrasties ārpus šī kritiskajam mainīgajam noteiktā vērtību intervāla ietvaram.

| **Izmaksu – ieguvumu analīze posma – jutīguma un risku analīze – prasība** | **Informācija, kas jāiekļauj projekta iesnieguma veidlapas izmaksu – ieguvumu analīzes sadaļā** |
| --- | --- |
| Scenāriju analīze | Katrā gadījumā mainoties finanšu un ekonomiskai naudas plūsmai apskata un apkopo tabulā rezultātus:   1. FRRc 2. ENPV; 3. ERR; 4. B/C. |

**2.4. Aprēķinu lapas (AL)**

Izklājlapās “Aprēķinu lapas” projektu iesniedzējs datus neievada. Izmaksu – ieguvumu analīzes aprēķinu lapās aprēķini tiek veikti, balstoties uz iepriekšējās izklājlapās ievadītajiem datiem, un iegūtie dati tiek izmantoti turpmākajās (rezultātu) izklājlapās. Šo izklājlapu mērķis ir veikt kontroli.

Izmaksu – ieguvumu analīzē kopumā ir trīs aprēķinu izklājlapas:

1. 10. Projekta budžets;
2. 11. Alternatīvu analīze;
3. 12. Sociālekonomiskās analīzes aprēķins.

**2.4.1. AL Nr.10 “Projekta budžets”**

Izklājlapā dati tiek iegūti no izklājlapas “DL Nr.1 “Projekta budžets”. Ja projekta aktivitāšu īstenošanas rezultātā radušies ieņēmumi nepārsniedz uzlabotās infrastruktūras uzturēšanas izdevumus, tad projektam var piešķirt maksimālo KF atbalsta likmi 35%.

**2.4.2. AL Nr.9 “Alternatīvu analīze”**

Izklājlapā dati tiek iegūti no izklājlapas “DL Nr.2 “Investīciju naudas plūsmas aprēķins bez projekta”” un izklājlapas “DL Nr.3 “Investīciju naudas plūsmas aprēķins ar projektu””. Šeit tiek savstarpēji salīdzināti abi šie varianti – situācija “ar” un “bez” projekta.

**2.4.3. AL Nr.10 “Sociālekonomiskās analīzes aprēķins”**

Izklājlapā dati tiek iegūti no izklājlapas “DL Nr.6 “Sociālekonomiskās analīzes ieguvumi un zaudējumi”” un izklājlapas “RL Nr.15 “Investīciju naudas plūsmas””. Šeit savstarpēji tiek salīdzinātas projekta investīcijas, ieguvumi un zaudējumi ar projekta sociālekonomiskajiem ieguvumiem un zaudējumiem.

**2.5. Rezultātu lapa (RL)**

Izklājlapās “Rezultātu lapas” projektu iesniedzējs datus neievada, izņemot izklājlapā “RL Nr.14 “Kapitāla naudas plūsma projekta stimulējošās ietekmes novērtēšanai””. Izmaksu – ieguvumu analīzes rezultātu lapās aprēķini tiek veikti, balstoties uz iepriekšējās izklājlapās ievadītajiem datiem, un iegūtie dati tiek izmantoti turpmākajās izklājlapās aprēķinu veikšanai.

Izmaksu – ieguvumu analīzē kopumā ir trīs rezultātu izklājlapas:

1. 13. Kapitāla naudas plūsma;
2. 14. Kapitāla naudas plūsma projekta stimulējošās ietekmes novērtēšanai;
3. 15. Investīciju naudas plūsma;
4. 16. Sociālekonomiskā analīze.

**2.5.1. RL Nr.13 “Kapitāla naudas plūsma”**

Izklājlapā dati tiek iegūti no izklājlapas “DL Nr.4 “Projekta finansiālā ilgtspēja””, izklājlapas “RL Nr.15 “Investīciju naudas plūsma”” un izklājlapas “PIV Nr.18 “PIV 2.pielikums Finansēšanas plāns””. Šīs izklājlapas mērķis ir diskontēt projekta investīcijas, projekta ietvaros papildus radītās darbības izmaksas un ieņēmumus un aprēķināt finansiālā kapitāla neto tagadnes ienesīguma (FNPVk) un finanšu iekšējā kapitāla peļņas normas (FRRk) rādītājus.

**2.5.2. RL Nr.14 “Kapitāla naudas plūsma projekta stimulējošās ietekmes novērtēšanai”**

Projekta iesniedzējam jāaizpilda rinda Nr. 1.4. “Finansēšanas izmaksas”, ja rodas izdevumu saistīti ar projekta nepieciešamā finansējuma piesaisti.

Izklājlapā dati tiek iegūti no izklājlapas “DL Nr.4 “Projekta finansiālā ilgtspēja””, izklājlapas “DL Nr.3 “Investīciju naudas plūsmas aprēķins ar projektu”” un izklājlapas “RL Nr.15 “Investīciju naudas plūsma””. Šīs izklājlapas mērķis ir pierādīt projekta stimulējošo ietekmi, t.i., vai projekts tiktu īstenots pilnībā bez KF līdzfinansējuma. Projekta stimulējošā ietekme tiek pierādīta, ja, īstenojot projektu pilnībā ar projekta iesniedzējam pieejamiem finanšu resursiem (ieskaitot aizņēmumu) projekta finansiālā kapitāla neto tagadnes ienesīguma (FNPVk) un finanšu iekšējā kapitāla peļņas normas (FRRk) rādītāji ir mazāki nekā izklājlapā “RL Nr.13 “Kapitāla naudas plūsma” aprēķinātiem finansiālā kapitāla neto tagadnes ienesīguma (FNPVk) un finanšu iekšējā kapitāla peļņas normas (FRRk) rādītājiem.

Šīs izklājlapas mērķis ir diskontēt projekta investīcijas, projekta ietvaros papildus radītās darbības izmaksas un ieņēmumus un aprēķināt finansiālā kapitāla neto tagadnes ienesīguma (FNPVk) un finanšu iekšējā kapitāla peļņas normas (FRRk) rādītājus.

**2.5.3. RL Nr.15 “Investīciju naudas plūsma”**

Izklājlapā dati tiek iegūti no izklājlapas “DL Nr.3 “Investīciju naudas plūsmas aprēķins ar projektu”” un izklājlapas “AL Nr.11 “Alternatīvu analīze””. Šīs izklājlapas mērķis ir diskontēt projekta ieņēmumus, izmaksas un investīcijas un aprēķināt finansiālā investīciju neto tagadnes ienesīguma (FNPVc), finanšu iekšējā investīciju peļņas normas (FRRc), neto ieņēmumu (DNR), finansējuma deficīta likmes ( R) rādītājus. Līdz ar to šajā izklājlapā var redzēt, vai projekts ir “ieņēmumu gūstošs” vai “ieņēmumu negūstošs” projekts.

**2.5.4. RL Nr.16 “Sociālekonomiskā analīze”**

Izklājlapā dati tiek iegūti no DL Nr.2“Investīciju naudas plūsmas aprēķins bez projekta”, DL Nr.3 “Investīciju naudas plūsmas aprēķins ar projektu”, DL Nr.6 “Sociālekonomiskās analīzes ieguvumi un zaudējumi”, DL Nr.8 “Jutīguma analīze sociālekonomiskajai analīzei” un AL Nr.12 “Sociālekonomiskās analīzes aprēķins”. RL Nr.16 “Sociālekonomiskā analīze” mērķis ir diskontēt aprēķinātos sociālekonomisko ieguvumus, zaudējumus un investīciju naudas plūsmu. Tā rezultātā tiek aprēķināti ekonomiskā neto pašreizējā vērtības (ENPV), ekonomiskā ienesīguma vērtības (ERR) un ieguvumu un izmaksu attiecības (B/C) rādītāji.

Līdz ar to, sociālekonomiskās analīzes rezultāts ir šādu rādītāju aprēķins:

* ENPV > 0, projekta iesnieguma vērtēšanas kritērijos noteikta šī rādītāja minimālā vērtība;
* ERR > reālā sociālā diskonta likme, projekts ir ekonomiski izdevīgs sabiedrībai;
* B/C >1, projekta laikā radītie ieņēmumi un ieguvumi (finansiālie un sociālekonomiskie) pārsniedz izmaksas un zaudējumus (finansiālos un sociālekonomiskos).

**2.6. Nr.17 “Projekta izmaksu un kritēriju kontroles lapa”**

Izklājlapā projekta iesniedzējs datus neievada. Izmaksu – ieguvumu analīzes šajā izklājlapā aprēķini tiek veikti, balstoties uz iepriekšējās izklājlapās ievadītajiem datiem. Šīs izklājlapas mērķis ir ļaut projekta iesniedzējam:

1. ieraudzīt izmaksu - ieguvumu analīzes galvenos rezultātus;
2. pārbaudīt, vai izpildās visi projekta ierobežojošie izmaksu rādītāji.

Gadījumā, ja kāds no kritērijiem neizpilda minimālās prasības, tad atbilstošajam kritērijam pretī parādās ieraksts “Kritērijs neizpildās”. Savukārt, ja kādam no kritērijiem nevar aprēķināt rezultātu, tad nepieciešams pārliecināties par datu pareizu ievadi.

**2.7. Projekta iesnieguma veidlapas (PIV)**

Izmaksu – ieguvumu analīzē kopumā ir divas PIV veidlapas:

1. PIV 2.pielikums “Finansēšanas plāns”;
2. PIV 4.pielikums “Finanšu analīze”.

**2.7.1. PIV 2.pielikums “Finansēšanas plāns”**

Izklājlapā dati netiek ievadīti. PIV 2.pielikuma mērķis ir aprēķināt pa gadiem projekta attiecināmās un neattiecināmās izmaksas un to finansējuma avotus. Aile “Projekta iesniedzēja finansējums” sevī ietver gan projekta finansēšanai nepieciešamo aizņēmumu, gan citus finansējuma avotus, izņemto KF finansējumu.

**2.7.2. PIV 4.pielikums “Finanšu analīze”**

Izklājlapā dati netiek ievadīti. PIV 4.pielikums “Finanšu analīze” mērķis ir aprēķināt galvenos rādītājus atbilstoši, kuriem nosaka projekta atbilstību MK noteikumos izvirzītajiem finanšu kritērijiem.